Nr. C 224/8 De Europæiske Fællesskabers Tidende 8.9. 90 
Forslag til Rådets direktiv om supplering af foranstaltningerne til forbedring af midlertidigt 
ansattes sikkerhed og sundhed 
KOM(90) 228 endelig udg. — SYN 281 
(Forelagt af Kommissionen den 29. juni 1990) 
(90/C 224/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
118 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved artikel 118 A i Traktaten er det fastsat, at Rådet ved 
udstedelse af direktiver vedtager minimumsforskrifter 
med henblik på at forbedre navnlig arbejdsmiljøet for at 
beskytte arbejdstagernes sikkerhed og sundhed på et 
stadig stigende niveau; 
ifølge nævnte artikel undgås det i disse direktiver, at der 
pålægges administrative, finansielle og retlige byrder af 
en sådan art, at de hæmmer oprettelse og udvikling af 
små og mellemstore virksomheder; 
anvendelsen af arbejdsformer såsom midlertidig beskæfti­
gelse er tiltaget betydeligt; 
der bør lægges særlig vægt på, at sådanne arbejdstagere 
modtager en passende uddannelse med hensyn til de 
faglige risici, som er specielle for den pågældende virk­
somhed; 
det fremgår af foretagne undersøgelser, at midlertidigt 
ansatte almindeligvis er mere udsatte for risici i forbin­
delse med arbejdsulykker og erhvervssygdomme end de 
øvrige ansatte; 
direktiverne vedrørende sundhed og sikkerhed, navnlig 
Rådets direktiv 89/391/EØF ('), indeholder bestem­
melser, som har til formål at forbedre sundheden og 
sikkerheden for arbejdstagerne i almindelighed; der bør 
herudover specielt tages hensyn til de midlertidigt 
ansattes situation; 
(') EFT nr. L 183 af 29. 6. 1989, s. 1. visse typer arbejde nødvendiggør særligt og langvarigt 
lægetilsyn; det bør derfor forbydes at overdrage sådant 
arbejde til midlertidigt ansatte, bortset fra undtagelsestil­
fælde, hvor de pågældende arbejdstagere da nyder godt 
af et lægetilsyn ud over udløbet af deres ansættelseskon­
trakt; 
for at opnå et bedre beskyttelsesniveau bør det være 
muligt for midlertidigt ansatte (såvel som for arbejdsta-
gerrepræsentanterne i virksomheden) gennem oplysning 
og uddannelse at kende og forstå de risici for sundheden 
og sikkerheden, som de er udsatte for under arbejdet, 
samt de forebyggende forholdsregler, som kræves for at 
mindske eller fjerne disse risici; 
uanset arten af den midlertidigt ansattes ansættelsesfor­
hold er det brugervirksomheden, der bør være ansvarlig 
for anvendelsen af reglerne om sundhed og sikkerhed; 
dette direktiv udgør et konkret bidrag til virkeliggørelsen 
af det indre markeds sociale dimension — 
UDSTEDT FØLGENDE DIREKTIV: 
Artikel 1 
Dette direktiv omhandler midlertidige ansættelsesforhold 
i form af: 
a) beskæftigelse omfattet af en kontrakt af begrænset 
varighed — herunder sæsonarbejde — indgået direkte 
mellem arbejdsgiver og arbejdstager, hvor kontrak­
tens udløb er bestemt af objektive faktorer såsom: en 
nøjagtigt angivet tidsfrist, fuldførelse af en bestemt 
opgave eller en bestemt begivenheds indtræffen; 
b) vikararbejde, som omfatter ethvert ansættelsesforhold 
mellem vikarbureauet, som er arbejdsgiveren, og 
arbejdstageren, idet sidstnævnte ikke har indgået 
8. 9. 90 De Europæiske Fællesskabers Tidende Nr. C 224/9 
nogen kontrakt med den virksomhed, i hvilken han 
udøver sin aktivitet. 
Artikel 2 
Dette direktiv har til formål at sikre, at den midlertidigt 
ansatte i den tid, han er beskæftiget i en brugervirk-
somhed og/eller -bedrift, for så vidt angår sundhed og 
sikkerhed på arbejdspladsen, har de samme arbejdsvilkår, 
som gælder for de øvrige arbejdstagere i den pågældende 
brugervirksomhed og/eller -bedrift, under hensyntagen 
til de særlige forhold. 
Bestemmelserne i såvel direktiv 89/391/EØF som de 
særdirektiver, der udstedes i medfør af artikel 16, stk. 1, 
i direktiv 89/391/EØF, gælder fuldt ud for hele det i stk. 
1 omhandlede område, uden at dette indskrænker mere 
bindende og/eller mere specifikke bestemmelser, som er 
indeholdt i nærværende direktiv. 
Artikel 3 
Medlemsstaterne drager omsorg for, at arbejdskon­
trakten mellem brugervirksomheden og vikarbureauet 
indeholder oplysninger om det krævede faglige niveau, 
arbejdsstedet, arbejdstiden, den pågældende beskæfti­
gelses særlige kendetegn og navnlig, hvorvidt denne 
beskæftigelse indgår i højrisikokategorien som defineret i 
den nationale lovgivning. 
Alle disse enkeltheder bringes til de berørte arbejdsta­
geres kundskab. 
Artikel 4 
Medelmsstaterne drager omsorg for, at brugervirksom­
heden og/eller -bedriften, så længe det pågældende 
arbejde varer, er ansvarlig(e) for arbejdsforholdene, uden 
at dette indskrænker vikarbureauets ansvar i forbindelse 
med det pågældende arbejde. Ved gennemførelsen af stk. 1 forstås ved »arbejdsforhol­
dene« udelukkende forhold, som har forbindelse med 
sikkerheden, sundheden og hygiejnen på arbejdspladsen. 
Artikel 5 
Medlemsstaterne drager omsorg for, at en midlertidigt 
ansat, inden denne påtager sig nogen form for aktivitet, 
som nødvendiggør enten særlige faglige kvalifikationer 
eller særlig faglig egnethed, eller specielt lægetilsyn, af 
brugervirksomheden underrettes om de risici, han måtte 
blive udsat for, og i påkommende tilfælde modtager en 
passende uddannelse. 
Artikel 6 
Medlemsstaterne drager omsorg for, at midlertidigt 
ansatte ikke sættes til at udføre arbejde, som nødven­
diggør specielt lægetilsyn af længere varighed. Uden at 
dette indskrænker denne bestemmelse, og i visse 
undtagelsestilfælde, hvor specielt lægetilsyn af længere 
varighed finder sted, kan der gøres brug af midlertidig 
arbejdskraft, idet medlemsstaterne i sådanne tilfælde 
drager omsorg for, at denne arbejdskraft nyder godt af 
lægetilsyn ud over arbejdskontraktens udløb. 
Artikel 7 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 31. december 1992. De under­
retter straks Kommissionen herom. 
De i henhold til første afsnit vedtagne bestemmelser skal 
indeholde en udtrykkelig henvisning til dette direktiv. 
2. Medlemsstaterne meddeler Kommissionen teksten 
til de nationale retsforskrifter, som de udsteder eller har 
udstedt på det område, der er omfattet af dette direktiv. 
Artikel 8 
Dette direktiv er rettet til medlemsstaterne.